પાટણ જીલ્લામાં આરોગ્ય વિભાગમાં આશા વર્કર, એસીલીટર, અર્બન આશા વર્કર તરીકે છેલ્લા ઘણા લાંબા સમયથી ફીક્સ પગારના વેતનથી કામ કરી રહ્યા છે અને સરકારની વિવીધ આરોગ્યલક્ષી યોજનાઓ તેમજ આરોગ્યલક્ષી કામ ગામે ગામ સુધી પહોંચાડવામાં ખૂબ જ મોટો ફાળો રહેવા પામ્યો છે ત્યારે તેઓની પડતર માંગણીઓને લઈને અનેકવાર રજૂઆતો કરી હોવા છતાં આજ દિન સુધી તેનું કોઈ નિરાકરણ આવવા પામ્યું નથી તો સાથે સાથે સરકાર સામે ન્યાયીક માંગ મુકતા આશા વર્કર તેમજ ફેસીલીટર બહેનો પર દમન ગુજારી અટકાયત કરી તેઓનો અવાજ દબાવવામાં આવી રહ્યો છે ત્યારે બંધારણીય અધીકાર મુજબ આજથી પાટણ જીલ્લામાં કામ કરતા આશા વર્કર, ફેસીલીટર, અર્બન આશાની બહેનો તમામ કામગીરી બંધ કરી ગાંધીજીના સત્ય માર્ગે ભૂખ હડતાળનું શસ્ત્ર ઉગામી આ બાબતે પાટણ કલેક્ટરને આવેદનપત્ર આપી સંઘર્ષ સમિતિના નેજા હેઠળ બગવાડા દરવાજા ખાતે ભૂખ હડતાળ પર ઉતર્યા છે અને જ્યાં સુધી તેઓની માંગ નહી સંતોષાય ત્યાં સુધી ભૂખ હડતાળ પર રહેવાની ચીમકી પણ તેઓએ ઉચ્ચારી હતી.